CELEX: 62009CN0355
Language: lt
Date: 2009-09-03 00:00:00
Title: Byla C-355/09: 2009 m. rugsėjo 3 d. pareikštas ieškinys byloje Europos Bendrijų Komisija prieš Airiją

24.10.2009   
            
            
               LT
            
            
               Europos Sąjungos oficialusis leidinys
            
            
               C 256/16
            
         2009 m. rugsėjo 3 d. pareikštas ieškinys byloje Europos Bendrijų Komisija prieš Airiją
   (Byla C-355/09)
   2009/C 256/30
   Proceso kalba: anglų
   
      Šalys
   
   
      Ieškovė: Europos Bendrijų Komisija, atstovaujama P. Oliver, A.-A. Gilly
   
      Atsakovė: Airija
   
      Ieškovės reikalavimai
   
   
               —
            
            
               Pripažinti, kad nesiimdama nacionalinių priemonių, būtinų įgyvendinti Reglamento (EB) Nr. 273/2004 (1) 10 ir 12 straipsnius, arba apie šias priemones nepranešusi pagal šio reglamento 16 straipsnį bei nesiimdama nacionalinių priemonių, būtinų įgyvendinti Reglamento (EB) Nr. 111/2005 (2) 26 straipsnio 3 dalį ir 31 straipsnį, Airija neįvykdė įsipareigojimų pagal Reglamentą (EB) Nr. 273/2004 dėl narkotinių medžiagų pirmtakų (prekursorių) ir Reglamentą (EB) Nr. 111/2005, nustatantį prekybos narkotinių ir psichotropinių medžiagų pirmtakais (prekursoriais) tarp Bendrijos ir trečiųjų šalių stebėsenos taisykles;
            
         
               —
            
            
               Priteisti iš Airijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Valstybės narės privalo imtis priemonių, būtinų įgyvendinti reglamentų nuostatas, per šiuose reglamentuose nurodytus terminus ir nedelsdamos pranešti apie šias priemones Komisijai. Airijos vyriausybė nepriėmė priemonių, būtinų įgyvendinti Reglamento (EB) Nr. 273/2004 dėl narkotinių medžiagų pirmtakų (prekursorių) 10, 12 ir 16 straipsnius ir apie jas nepranešė. Airijos vyriausybė taip pat nepriėmė priemonių, pagal Reglamento (EB) Nr. 111/2005, nustatančio prekybos narkotinių ir psichotropinių medžiagų pirmtakais (prekursoriais) tarp Bendrijos ir trečiųjų šalių stebėsenos taisykles, 26 straipsnio 3 dalį ir 31 straipsnį.
   
      (1)  2004 m. vasario 11 d. Europos Parlamento ir Tarybos reglamentas (EB) Nr. 273/2004 dėl narkotinių medžiagų pirmtakų (prekursorių) (OL L 47, p. 1; 2004 m. specialusis leidimas lietuvių k., 15 sk., 8 t., p. 46)
   
      (2)  2004 m. gruodžio 22 d. Tarybos reglamentas (EB) Nr 111/2005, nustatantis prekybos narkotinių ir psichotropinių medžiagų pirmtakais (prekursoriais) tarp Bendrijos ir trečiųjų šalių stebėsenos taisykles
   (OL L 22, p. 1)